

**РЕПУБЛИКА БЪЛГАРИЯ**

**ОКРЪЖЕН СЪД - ДОБРИЧ**

**ПРОТОКОЛ**

 **№1**

От работата на комисия, определена със Заповед № 135/06.04.2021г. на Възложителя, във връзка с обществена поръчка с предмет „Избор на оператор за отпечатване, управление и доставка на ваучери за храна за работещите в Окръжен съд - Добрич за периода от 01.01.2021г. до 31.12.2021г.”, възлагана чрез събиране на оферти с обява, публикувана в Централизираната автоматизирана информационна система „Електронни обществени поръчки“ /ЦАИС ЕОП/ под уникален номер 01742-2021-0002.

На основание чл. 187, ал. 1 от ЗОП е изготвена обява за събиране на оферти и същата на основание чл. 36, ал. 1, т. 7 от ЗОП във вр. чл. 19а, ал. 1 от ППЗОП, е публикувана в РОП и в Профила на купувача на Възложителя, част от ЦАИС ЕОП по чл. 39а от ЗОП, със срок на получаване на оферти – 06.04.2021г., 23:59ч.

**На 07.04.2021г. в 14:00ч.,** в системата се проведе заседание на комисията в състав :

Председател : Венцислава Печанска – съдебен помощник;

Членове : 1. Николинка Колева - съдебен администратор;

 2. Диана Йовчева – касиер;

Видно от раздел „оферти“ на поръчката в ЦАИС ЕОП в определения краен срок за подаване на оферти – 06.04.2021г., 23:59ч. са постъпили 4 /четири/ оферти, както следва :

1. „СОДЕКСО ПАСС БЪЛГАРИЯ“ ЕООД, подадена на 02.04.2021г. в 11:10:39ч.;
2. „БЪЛГАРСКИ ПОЩИ“ ЕАД, подадена на 02.04.2021г. в 16:38:44ч.;
3. „ТОМБОУ – БЪЛГАРИЯ“ ООД, подадена на 06.04.2021г. в 14:24:26ч.;
4. „ИДЪНРЕД БЪЛГАРИЯ“ АД , подадена на 06.04.2021г. в 17:22:24ч.

В срока по чл. 9л, ал. 4 от ППЗОП са декриптирани офертите на:

1. „СОДЕКСО ПАСС БЪЛГАРИЯ“ ЕООД, декриптирана на 07.04.2021г. в 9:40:38ч.;

2. „БЪЛГАРСКИ ПОЩИ“ ЕАД, декриптирана на 07.04.2021г. в 7:20:18ч.;

3. „ ТОМБОУ – БЪЛГАРИЯ“ ООД, декриптирана на 07.04.2021г. в 9:31:55ч.;

4. „ИДЪНРЕД БЪЛГАРИЯ“ АД, декриптирана на 07.04.2021г. в 9:34:55ч.

На отварянето на офертите не присъстват представители на участниците, както и представители на средствата за масово осведомяване.

На основание чл. 97, ал. 3 вр. чл. 54, ал. 2 от ППЗОП в 14:05:09ч. Председателят на Комисията декриптира офертата на „СОДЕКСО ПАСС БЪЛГАРИЯ“ ЕООД; в 14:05:16ч. на „БЪЛГАРСКИ ПОЩИ“ ЕАД; в 14:05:22ч. на „ТОМБОУ – БЪЛГАРИЯ“ ООД и в 14:05:29ч. на „ИДЪНРЕД БЪЛГАРИЯ“ АД

След узнаване на участниците в обществената поръчка членовете на Комисията попълниха декларации за липса на обстоятелствата по чл. 103, ал. 2 от ЗОП. Същите са приложени към досието на обществената поръчка.

Съгласно раздел VІ от Документацията всяка оферта трябва да съдържа:

* Единен европейски документ за обществени поръчки за участника /ЕЕДОП/;
* Документи за доказване на предприетите мерки за надеждност /*когато е приложимо*/;
* Документ за създаване на обединение /*когато е приложимо*/;
* Техническо предложение по Образец № 2
* Ценово предложение по Образец № 3

ПО ОТНОШЕНИЕ НА УЧАСТНИКА „СОДЕКСО ПАС БЪЛГАРИЯ“ ЕООД, ЕИК: 131085380, КОМИСИЯТА КОНСТАТИРА:

**I. Проверка на критериите за лично състояние и подбор :**

1. Налице е ЕЕДОП с информация относно личното състояние на участника и критериите за подбор, Образец № 1 по изискванията на Възложителя, подписан с КЕП от Галина Герчева - пълномощник на управителя на "Содексо Пасс България" ЕООД и Виктор Косконел - управител.

Комисията извърши проверка в регистъра на Агенция по вписванията и установи, че като представител на дружеството е вписан Виктор Косконел и по отношение на Галина Герчева е приложено нотариално заверено пълномощно, удостоверяващо представителната й власт.

2.Участникът декларира, че няма да използва чужд капацитет и няма да възлага на трети страни изпълнението на част от поръчката.

3.Участникът декларира :

- липса на обстоятелства по чл. 57, § 1 от Директива 2014/24/ЕС;

- липса на обстоятелства по чл. 57, § 2 от Директива 2014/24/ЕС;

- липса на обстоятелства по чл. 57, § 4 от Директива 2014/24/ЕС;

4. Участникът декларира, че не са налице специфичните основания за изключване.

5.Налице са критериите за подбор, изискани от Възложителя по част ІV от ЕЕДОП:

Участникът е включен в Списъка на лицата, получили разрешение за осъществяване на дейност като оператор на ваучери за храна.

6.Отразени са три броя дейности по отпечатване, доставка и управление на ваучери за храна, приключили през последните три години, считано от датата на подаване на офертата.

7.Участникът „СОДЕКСО ПАС БЪЛГАРИЯ“ЕООД е посочил в офертата си информация, която смята за конфиденциална във връзка с наличието на търговска тайна и е представил декларация за това.

**ПО ОТНОШЕНИЕ НА УЧАСТНИКА „БЪЛГАРСКИ ПОЩИ“ ЕАД, ЕИК121396123 КОМИСИЯТА КОНСТАТИРА:**

I. Проверка на критериите за лично състояние и подбор :

1. Налице е ЕЕДОП с информация относно личното състояние на участника и критериите за подбор, Образец № 1 по изискванията на Възложителя, подписан с КЕП от Красимир Крачунов, Деян Дънешки, Валентин Асенов, Емилия Фачева, Бисер Христов и упълномощеното лице Леона Зайцева.

Комисията извърши проверка в регистъра на Агенция по вписванията и установи, че като представители на дружеството са вписани Деян Дънешки, Емилия Фачева, Валентин Асенов, Красимир Крачунов и Бисер Христов. По отношение на Леона Зайцева е приложено нотариално заверено пълномощно, удостоверяващо представителната й власт.

2.Участникът декларира, че няма да използва чужд капацитет и няма да възлага на трети страни изпълнението на част от поръчката.

3.Участникът декларира :

- липса на обстоятелства по чл. 57, § 1 от Директива 2014/24/ЕС;

- липса на обстоятелства по чл. 57, § 2 от Директива 2014/24/ЕС;

- липса на обстоятелства по чл. 57, § 4 от Директива 2014/24/ЕС;

4. Участникът декларира, че не са налице специфичните основания за изключване.

5.Налице са критериите за подбор, изискани от Възложителя по част ІV от ЕЕДОП:

Участникът представя валидно за срока на изпълнение на поръчката Разрешение за извършване на дейност като оператор на ваучери за храна – копие от Заповед ЗМФ-1269/21.10.2013г.

6.Отразен е един брой дейност по отпечатване, доставка и управление на ваучери за храна, приключили през последните три години, считано от датата на подаване на офертата.

7.Участникът „БЪЛГАРСКИ ПОЩИ“ ЕАД не е посочил в офертата си информация, която смята за конфиденциална във връзка с наличието на търговска тайна.

**ПО ОТНОШЕНИЕ НА УЧАСТНИКА „ТОМБОУ – БЪЛГАРИЯ“ ООД, ЕИК 040336507 КОМИСИЯТА КОНСТАТИРА:**

I. Проверка на критериите за лично състояние и подбор :

1. Налице са два броя ЕЕДОП с информация относно личното състояние на участника и критериите за подбор, Образец № 1 по изискванията на Възложителя – подписани съответно с КЕП от Манол Курдаланов и от Елена Пап.

Комисията извърши проверка в регистъра на Агенция по вписванията и установи, че като представители на дружеството са вписани Манол Курдаланов и Елена Пап.

2.Участникът декларира, че няма да използва чужд капацитет и няма да възлага на трети страни изпълнението на част от поръчката.

3.Участникът декларира :

- липса на обстоятелства по чл. 57, § 1 от Директива 2014/24/ЕС;

- липса на обстоятелства по чл. 57, § 2 от Директива 2014/24/ЕС;

- липса на обстоятелства по чл. 57, § 4 от Директива 2014/24/ЕС;

4. Участникът декларира, че не са налице специфичните основания за изключване.

5.Налице са критериите за подбор, изискани от Възложителя по част ІV от ЕЕДОП:

Участникът е включен в Списъка на лицата, получили разрешение за осъществяване на дейност като оператор на ваучери за храна.

6.Отразен е един брой дейност по отпечатване, доставка и управление на ваучери за храна, приключили през последните три години, считано от датата на подаване на офертата.

7.Участникът „ТОМБОУ – БЪЛГАРИЯ“ ООД е посочил в офертата си информация, която смята за конфиденциална във връзка с наличието на търговска тайна и е представил декларация за това.

**ПО ОТНОШЕНИЕ НА УЧАСТНИКА „ИДЪНРЕД БЪЛГАРИЯ“ АД, ЕИК 130526402 КОМИСИЯТА КОНСТАТИРА:**

I. Проверка на критериите за лично състояние и подбор :

1. Налице е ЕЕДОП с информация относно личното състояние на участника и критериите за подбор, Образец № 1 по изискванията на Възложителя, подписан с КЕП от Меди Бенбугера.

Представена е декларация по чл. 41 от ППЗОП, с която се декларира достоверността на обстоятелствата по чл. 54, ал. 1, т.1, 2 и 7 от ЗОП и чл. 55, ал. 1, т. 5 от ЗОП за лицата по чл.54, ал. 2 и 3 от ЗОП – Александра Мирчева, Ивайло Анков, Дана-Михаела Синтежудеан и Арно Ерулин.

Комисията извърши проверка в регистъра на Агенция по вписванията и установи, че като представител на дружеството е вписан Меди Бенбугера и Съвет на директорите, включващ Меди Бенбугера, Александра Мирчева, Ивайло Анков, Дана-Михаела Синтежудеан и Арно Ерулин.

2.Участникът декларира, че няма да използва чужд капацитет и няма да възлага на трети страни изпълнението на част от поръчката.

3.Участникът декларира :

- липса на обстоятелства по чл. 57, § 1 от Директива 2014/24/ЕС;

- липса на обстоятелства по чл. 57, § 2 от Директива 2014/24/ЕС;

- липса на обстоятелства по чл. 57, § 4 от Директива 2014/24/ЕС;

4. Участникът декларира, че не са налице специфичните основания за изключване.

5.Налице са критериите за подбор, изискани от Възложителя по част ІV от ЕЕДОП:

Участникът представя валидно за срока на изпълнение на поръчката Разрешение за извършване на дейност като оператор на ваучери за храна – Заповед ЗМФ-1141/13.09.2010г.

6.Отразен е един брой дейност по отпечатване, доставка и управление на ваучери за храна, приключили през последните три години, считано от датата на подаване на офертата.

7.Участникът „ИДЪНРЕД БЪЛГАРИЯ“ АД е посочил в офертата си информация, която смята за конфиденциална във връзка с наличието на търговска тайна.

Комисията единодушно РЕШИ, че участниците „СОДЕКСО ПАСС БЪЛГАРИЯ“ ЕООД; „БЪЛГАРСКИ ПОЩИ“ ЕАД, „ТОМБОУ – БЪЛГАРИЯ“ ООД и „ИДЪНРЕД БЪЛГАРИЯ“ АД отговарят на изискванията на Възложителя и покриват критериите за лично състояние и подбор.

**ІІ. Проверка на Техническите предложения.**

1. **Техническото предложение на „СОДЕКСО ПАСС БЪЛГАРИЯ“ ЕООД** е подписано от упълномощения представител – Галина Герчева.

В Техническото предложение е отразено, че :

 1. Срокът за предоставяне на ваучерите за храна е пет работни дни, считано от банковия превод по изпратената от Изпълнителя проформа-фактура.

2. Предлаганите ваучери могат да се използват в магазинната мрежа в срок от минимум четири месеца.

3. Списък на търговските обекти с точно наименование и адрес /конфиденциална информация/.

4. Представена е мостра на ваучера за храна.

Участникът декларира, че са спазени задълженията, свързани с данъци и осигуровки, опазване на околната среда, закрила на заетостта и условията на труд.

**При разглеждане на Техническото предложение на Участника, Комисията установи, че същото е изготвено съгласно изискванията на Възложителя и Участникът следва да бъде допуснат до следващ етап в обществената поръчка.**

**2. Техническото предложение на „БЪЛГАРСКИ ПОЩИ“ ЕАД** е подписано от Леона Зайцева - пълномощник, съгласно нотариално заверено пълномощно.

В Техническото предложение е отразено, че :

1. Срокът за предоставяне на ваучерите за храна е пет работни дни, считано от банковия превод по изпратената от Изпълнителя проформа-фактура.

2. Предлаганите ваучери могат да се използват в магазинната мрежа в срок не по-малко от четири месеца.

3. Списък на търговските обекти с точно наименование и адрес.

4. Представена е мостра на ваучера за храна.

Участникът декларира, че са спазени задълженията, свързани с данъци и осигуровки, опазване на околната среда, закрила на заетостта и условията на труд.

**При разглеждане на Техническото предложение на Участника, Комисията установи, че същото е изготвено съгласно изискванията на Възложителя и Участникът следва да бъде допуснат до следващ етап в обществената поръчка.**

1. **Техническото предложение на „ТОМБОУ – БЪЛГАРИЯ“ ООД**

е подписано от Манол Курдаланов – управител.

В Техническото предложение е отразено, че :

1. Срокът за предоставяне на ваучерите за храна е пет работни дни, считано от банковия превод по изпратената от Изпълнителя проформа-фактура.

2. Предлаганите ваучери могат да се използват в магазинната мрежа в срок от шест месеца.

3. Списък на търговските обекти с точно наименование и адрес /конфиденциална информация/.

4. Представена мостра на ваучера за храна.

Управителят Манол Курдаланов декларира, че са спазени задълженията, свързани с данъци и осигуровки, опазване на околната среда, закрила на заетостта и условията на труд.

Представена е отделна декларация към Техническото предложение от Елена Пап, с която се декларира, че са спазени задълженията, свързани с данъци и осигуровки, опазване на околната среда, закрила на заетостта и условията на труд.

**При разглеждане на Техническото предложение на Участника, Комисията установи, че същото е изготвено съгласно изискванията на Възложителя и Участникът следва да бъде допуснат до следващ етап в обществената поръчка.**

**4. Техническо предложение на „ИДЪНРЕД БЪЛГАРИЯ“ АД** е подписано от Меди Бенбугера – изпълнителен директор.

В Техническото предложение е отразено, че :

1. Срокът за предоставяне на ваучерите за храна е пет работни дни, считано от банковия превод по изпратената от Изпълнителя проформа-фактура.

2. Предлаганите ваучери могат да се използват в магазинната мрежа в срок от шест месеца.

3. Списък на търговските обекти с точно наименование и адрес /конфиденциална информация/.

4. Представена е мостра на ваучера за храна.

Участникът декларира, че са спазени задълженията, свързани с данъци и осигуровки, опазване на околната среда, закрила на заетостта и условията на труд.

**При разглеждане на Техническото предложение на Участника, Комисията установи, че същото е изготвено съгласно изискванията на Възложителя и Участникът следва да бъде допуснат до следващ етап в обществената поръчка.**

**ІІІ. Комисията продължи своята работа на 08.04.2021г. като пристъпи към проверка на Ценовите предложения:**

Офертите на участниците ще бъдат оценявани по критерий „икономически най-изгодна оферта“ – „най -ниска цена“.

Комисията пристъпи към разглеждане на ценовите предложения на допуснатите участници по реда на постъпване на офертите им както следва:

1. Ценовото предложение на „СОДЕКСО ПАСС БЪЛГАРИЯ“ ЕООД е подписано от упълномощения представител – Галина Герчева.

Участникът е попълнил приложения към документацията Образец и е декларирал, че:

 Предложената цена в лева, изчислена до втория знак след десетичната запетая, е определена при пълно съответствие с условията за участие в обществената поръчка. Цената за отпечатване, доставка и управление на ваучерите за храна на адреса на възложителя е окончателна за целия срок на договора, независимо от броя на заявките и номиналната стойност на заявените за отпечатване и доставка ваучери. В цената са включили всички разходи за изпълнение на обществената поръчка, в това число разходите за материали, за труд и доставка на ваучери до адресите, посочени от възложителя.

 Предложена е цена за отпечатване, доставка и управление на 1 брой ваучер за храна без включен ДДС в размер на 0,01 лв.

2. Ценовото предложение на „БЪЛГАРСКИ ПОЩИ“ ЕАД е подписано от упълномощения представител – Леона Зайцева.

Участникът е попълнил приложения към документацията Образец и е декларирал, че:

 Предложената цена в лева, изчислена до втория знак след десетичната запетая, е определена при пълно съответствие с условията за участие в обществената поръчка. Декларира, че цената за отпечатване, доставка и управление на ваучерите за храна на адреса на възложителя е окончателна за целия срок на договора, независимо от броя на заявките и номиналната стойност на заявените за отпечатване и доставка ваучери. В цената са включили всички разходи за изпълнение на обществената поръчка, в това число разходите за материали, за труд и доставка на ваучери до адресите, посочени от възложителя.

 Предложена е цена за отпечатване, доставка и управление на 1 брой ваучер за храна без включен ДДС в размер на 0,01 лв.

3. Ценовото предложение на ТОМБОУ - БЪЛГАРИЯ“ ООД е подписано от управителя Манол Курдаланов.

Участникът е попълнил приложения към документацията Образец и е декларирал, че:

 Предложената цена в лева, изчислена до втория знак след десетичната запетая, е определена при пълно съответствие с условията за участие в обществената поръчка. Декларира, че цената за отпечатване, доставка и управление на ваучерите за храна на адреса на възложителя е окончателна за целия срок на договора, независимо от броя на заявките и номиналната стойност на заявените за отпечатване и доставка ваучери. В цената са включили всички разходи за изпълнение на обществената поръчка, в това число разходите за материали, за труд и доставка на ваучери до адресите, посочени от възложителя.

 Предложена е цена за отпечатване, доставка и управление на 1 брой ваучер за храна без включен ДДС в размер на 0,01 лв.

4. Ценовото предложение на „ИДЪНРЕД БЪЛГАРИЯ“ АД е подписано от изпълнителния директор и представляващ самостоятелно дружеството Меди Бенбугера.

Участникът е попълнил приложения към документацията Образец и е декларирал, че:

 Предложената цена в лева, изчислена до втория знак след десетичната запетая, е определена при пълно съответствие с условията за участие в обществената поръчка. Декларира, че цената за отпечатване, доставка и управление на ваучерите за храна на адреса на възложителя е окончателна за целия срок на договора, независимо от броя на заявките и номиналната стойност на заявените за отпечатване и доставка ваучери. В цената са включили всички разходи за изпълнение на обществената поръчка, в това число разходите за материали, за труд и доставка на ваучери до адресите, посочени от възложителя.

 Предложена е цена за отпечатване, доставка и управление на 1 брой ваучер за храна без включен ДДС в размер на 0,01 лв.

**Комисията констатира хипотезата на чл. 58, ал. 3 от ППЗОП - критерият за възлагане е „най-ниска цена“ и тази цена /0,01лв. без ДДС/ се предлага във всичките четири оферти. Това налага изпълнителят да се определи чрез платформата на случаен принцип.**

Извършените до тук действия по разглеждането на офертите на участниците в обществена поръчка „Избор на оператор за отпечатване, управление и доставка на ваучери за храна на работещите в Окръжен съд – Добрич за периода от 01.01.2021 г. до 31.12.2021 г.“ Комисията отрази в настоящия протокол на 08.04.2021г.

Председател : ………………………………

 /Венцислава Печанска/

Членове : 1.…………………………………

 /Николинка Колева/

 2. ………………………………..

 /Диана Йовчева/

**Вярно с оригинала на хартия!**

**Данните са заличени на основание чл. 37 от ЗОП във връзка с Регламент (ЕС)2016/679.**

Добрич 9300, ул. Д-р К.Стоилов 7, факс: 058/ 601 480; e-mail: info@os-dobrich.com